ข่าวดีข้าวหอมมะลิ-ผลิตภัณฑ์นวัตกรรม ยึดตลาดลูกค้าไฮเอนด์สิงคโปร์-ฮ่องกง
พาณิชย์คุยลั่นทุ่งหาช่องส่งออกไปจีน,นางสาวชุติมา บุณยประภัศร รมช.พาณิชย์ เปิดเผยว่า กรมการค้าต่างประเทศได้นำคณะผู้ประกอบการข้าวไทย และผลิตภัณฑ์นวัตกรรมข้าวของไทย 25 ราย เช่น ซุปข้าวกล้องงอกออร์แกนิก, ลิปสติก, เซรั่มบำรุงผิวจากสเต็มเซลล์ข้าว ฯลฯ เดินทางเยือนสิงคโปร์และเขตปกครองพิเศษฮ่องกง โดยได้จัดกิจกรรมจับคู่เจรจาธุรกิจ ระหว่างผู้ประกอบการไทยและผู้นำเข้า/ผู้จัดหาวัตถุดิบของสิงคโปร์และฮ่องกง 75 ราย โดยผู้นำเข้าสิงคโปร์และฮ่องกง สนใจสินค้าจากข้าวไทยเป็นอย่างมาก เป็นการสร้างโอกาสในการขยายช่องทางการค้าให้กับกลุ่มสหกรณ์และวิสาหกิจชุมชน ให้สามารถจำหน่ายสินค้าได้ตรงกับความต้องการของผู้บริโภค โดยมูลค่าการซื้อขายภายในงาน สำหรับตลาดสิงคโปร์ใน 1 ปีนี้ จะมีคำสั่งซื้อข้าว 13 ล้านเหรียญสหรัฐฯ ผลิตภัณฑ์นวัตกรรมข้าว 170,000 เหรียญสหรัฐฯ ขณะที่ฮ่องกงจะมีคำสั่งซื้อข้าว 30 ล้านเหรียญสหรัฐฯ ผลิตภัณฑ์นวัตกรรมข้าว 150,000 เหรียญสหรัฐฯ,การจัดกิจกรรมครั้งนี้ ได้มีการลงพื้นที่เยี่ยมชมห้างสรรพสินค้าในสิงคโปร์ ได้แก่ Sheng Siong Supermarket ซึ่งเป็นซุปเปอร์มาร์เกตขนาดใหญ่อันดับ 3 ของสิงคโปร์ พบว่า ข้าวหอมมะลิไทยยังครองความนิยมเป็นอันดับ 1 ขณะที่ฮ่องกงได้เยี่ยมชมร้าน 759 Store ห้างค้าปลีกขนาดใหญ่ที่มีสาขา 245 แห่ง และห้างอิออน พบว่า ข้าวไทยครองความเป็นที่ 1 ในตลาดแม้มีราคาแพง เป็นสัญญาณที่ดีในการขยายการส่งออกในฮ่องกง ซึ่งสามารถขยายการส่งออกไปสู่ตลาดจีนด้วย นอกจากข้าวหอมมะลิไทย ข้าวเพื่อสุขภาพก็มีโอกาสอย่างมากในการทำตลาด เพราะสอดคล้องกับความต้องการของตลาดไฮเอนด์ ที่กระแสรักสุขภาพมาแรงมากของผู้บริโภค.
นางสาวชุติมา บุณยประภัศร รมช.พาณิชย์ เปิดเผยว่า กรมการค้าต่างประเทศได้นำคณะผู้ประกอบการข้าวไทย และผลิตภัณฑ์นวัตกรรมข้าวของไทย 25 ราย เช่น ซุปข้าวกล้องงอกออร์แกนิก
ชุติมา บุณยประภัศร,นวัตกรรมข้าว,ผู้ประกอบการข้าวไทย,ห้างสรรพสินค้า,สิงคโปร์,ข้าวไทย,ฮ่องกง